CELEX: 62008CA0405
Language: fi
Date: 2010-02-11 00:00:00
Title: Asia C-405/08: Unionin tuomioistuimen tuomio (kolmas jaosto) 11.2.2010 (Vestre Landsretin (Tanska) esittämä ennakkoratkaisupyyntö) — Ingeniørforeningen i Danmark, joka toimii Bertram Holstin puolesta, v. Dansk Arbejdsgiverforening, joka toimii Babcock & Wilcox Vølund ApS:n puolesta (Sosiaalipolitiikka — Työntekijöille tiedottaminen ja heidän kuulemisensa — Direktiivi 2002/14/EY — Direktiivin paneminen täytäntöön lailla ja kollektiivisopimuksella — Kollektiivisopimuksen vaikutus työntekijään, joka ei ole kyseisen sopimuksen sopimuspuolena olevan ammattijärjestön jäsen — 7 artikla — Työntekijöiden edustajien suoja — Vahvistettua irtisanomissuojaa koskevaa vaatimusta ei ole)

27.3.2010   
            
            
               FI
            
            
               Euroopan unionin virallinen lehti
            
            
               C 80/2
            
         Unionin tuomioistuimen tuomio (kolmas jaosto) 11.2.2010 (Vestre Landsretin (Tanska) esittämä ennakkoratkaisupyyntö) — Ingeniørforeningen i Danmark, joka toimii Bertram Holstin puolesta, v. Dansk Arbejdsgiverforening, joka toimii Babcock & Wilcox Vølund ApS:n puolesta
   (Asia C-405/08) (1)
   
   (Sosiaalipolitiikka - Työntekijöille tiedottaminen ja heidän kuulemisensa - Direktiivi 2002/14/EY - Direktiivin paneminen täytäntöön lailla ja kollektiivisopimuksella - Kollektiivisopimuksen vaikutus työntekijään, joka ei ole kyseisen sopimuksen sopimuspuolena olevan ammattijärjestön jäsen - 7 artikla - Työntekijöiden edustajien suoja - Vahvistettua irtisanomissuojaa koskevaa vaatimusta ei ole)
   2010/C 80/04
   Oikeudenkäyntikieli: tanska
   
      Ennakkoratkaisua pyytänyt tuomioistuin
   
   Vestre Landsret
   
      Pääasian asianosaiset
   
   
      Kantaja: Ingeniørforeningen i Danmark, joka toimii Bertram Holstin puolesta
   
      Vastaaja: Dansk Arbejdsgiverforening, joka toimii Babcock & Wilcox Vølund ApS:n puolesta
   
      Oikeudenkäynnin kohde
   
   Ennakkoratkaisupyyntö — Vestre Landstret — Työntekijöille tiedottamista ja heidän kuulemistaan koskevista yleisistä puitteista Euroopan yhteisössä 11.3.2002 annetun Euroopan parlamentin ja neuvoston direktiivin 2002/14/EY (EYVL L 80, s. 29) 7 artiklan tulkinta — Direktiivin täytäntöönpano kollektiivisopimuksella — Kollektiivisopimuksen vaikutukset sellaiseen työntekijään nähden, joka ei kuulu kyseisen sopimuksen tehneeseen ammattijärjestöön — Täytäntöönpanolaki, jolla ei tarjota sellaisille työntekijäryhmille, joita kollektiivisopimus ei kata, olemassa olevaa irtisanomissuojaa vahvempaa irtisanomissuojaa
   
      Tuomiolauselma
   
   
               1)
            
            
               Työntekijöille tiedottamista ja heidän kuulemistaan koskevista yleisistä puitteista 11.3.2002 annettua Euroopan parlamentin ja neuvoston direktiiviä 2002/14/EY on tulkittava siten, että sen kanssa ei ole ristiriidassa se, että kyseinen direktiivi pannaan täytäntöön sopimuksin, minkä johdosta kyseinen kollektiivisopimus kattaa tietyn työntekijäryhmän, vaikka tähän ryhmään kuuluvat työntekijät eivät ole sen ammattijärjestön jäseniä, joka on kyseisen sopimuksen sopimuspuolena, ja vaikka kyseinen ammattijärjestö ei edusta näiden työntekijöiden toimialaa, kunhan kollektiivisopimus on omiaan takaamaan sen soveltamisalaan kuuluville työntekijöille tässä samassa direktiivissä heille annettujen oikeuksien tehokkaan suojan.
            
         
               2)
            
            
               Direktiivin 2002/14 7 artiklaa on tulkittava siten, että siinä ei edellytetä, että työntekijöiden edustajille annetaan vahvistettua irtisanomissuojaa. Kaikkien tämän direktiivin täytäntöönpanemiseksi toteutettujen toimien, säädetäänpä niistä laissa tai määrätäänpä niistä kollektiivisopimuksessa, on kuitenkin noudatettava 7 artiklassa säädettyä suojan vähimmäistasoa.
            
         
      (1)  EUVL C 301, 22.11.2008.